Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vaenutegevus Iisraeli põhjarindel Liibanoniga
jätkab eskaleerumist.
Pantvangide vabastamist puudutav kokkulepe Hamasi ja Iisraeli vahel
võidakse USA presidendi sõnul saavutada esmaspäevaks.
USA tervitab Palestiina omavalitsuse väidetavaid reformipüüdlusi.
Bideni valitsus rõhutab jõupingutusi sõltumatu Palestiina riigi loomiseks
koos Iisraeli julgeolekugarantiidega.
Läbirääkimiste taustal
pantvangide vabastamist käsitleva kokkuleppe sõlmimiseks
jätkuvad lahingud Gaza sektoris
ja vaenutegevus Iisraeli põhjarindel Liibanoniga näib süvenevat.
Iisraeli sõjakabineti minister Benny Gantz
külastas nädala alguses põhjarinnet,
mille käigus ta kordas Jeruusalemma lubadust
jätkata võitlust kõigil rinnetel,
kuni kõik Iisraeli eesmärgid on saavutatud.
Pingutame, et koostada plaan pantvangide tagastamiseks,
jätkates paralleelselt võitlust. Ees on pikk tee.
Tahaksin öelda Iisraeli avalikkusele:
me ei peatu ega lõpeta võitlust enne, kui tagastame pantvangid.
Me ei lõpeta sõda, kuni me ei too elanikke turvaliselt kodudesse tagasi
ja Hamasi oht Iisraeli kodanikele on kõrvaldatud.
On oluline märkida, et samal ajal kui Iisraeli Kaitsejõud (IDF)
süvendavad oma sõjalisi saavutusi Gaza sektoris,
paigutati seal operatiivtegevuse lõpetanud 188. brigaad
Iisraeli piirile Liibanoniga
ja see valmistub nüüd aktiivselt Liibanoni sissetungi väljavaadeteks,
et astuda vastu Iraani käepikendusele Hezbollah'le.
Pärast pikka ja olulist võitlusperioodi lõunas
hakkavad 188. brigaadi väed osalema kaitsetegevuses siin põhjas.
Viimastel päevadel oleme tegelenud õppuste ja valmisolekuga
enne oma kaitsemissiooni ja maarünnakumanöövrit,
kui see vajalikuks osutub. 188. brigaadi sõdurid ja komandörid
omandasid sõja ajal lõunas olulisi kogemusi
ja otsustasid rakendada neid ka siin, põhjas,
otsustavuse ja professionaalsusega. Oleme valmis kõigiks nõudmisteks.
Hezbollah' ja Iisraeli tulevahetus on alates reede õhtust tihenenud
ja Liibanoni territooriumilt
on Iisraeli suunas tulistatud mitu raketiseeriat.
Eilse sõjategevuse käigus sai üks Iisraeli tsiviilelanik haavata,
mis tõi kaasa Iisraeli vastulöögi Baalbekis,
Litani jõest ida pool Beqaa orus.
See vähendas edukalt Hezbollah' maa-õhk võimekust
ja hukkus vähemalt kaks Iraani käsilasrühmituse liiget,
sealhulgas selle piirkondlik ülem.
Vaenlane (Iisrael) arvab, et suudab oma positsiooni taastada,
laiendades rünnakuid,
näiteks Baalbeki ja mõnede teiste piirkondade sihtimisega,
sest ta usub, et kompenseerib seda,
mis temaga juhtus täna hommikul vastupanukangelaste käte läbi,
kes oma rakettidega tema droonide uhkuse alla tulistasid.
Vastupanu leiab sellele laienemisele sobiva vastuse
ning see on tema tõotus, kohustus ja lubadus.
Samal ajal, kui vaenutegevus näib intensiivistuvat
Iisraeli-Liibanoni rindel, süvendab IDF oma operatiivsaavutusi Gazas.
Muuhulgas leidsid ja hävitasid IDFi Nahali brigaadi väed
tihedas koostöös insenerikorpuse Yahalom eriüksustega
mitmeid strateegilise tähtsusega maa-aluseid infrastruktuure.
Nahali brigaadi võitlusgrupp ja erinevad lahingutehnilised üksused
töötavad praegu, et leida tunnelivõrk,
mis ühendab Gaza sektori põhja- ja lõunaosa
ja kulgeb maa-aluse läbikäigutee all, kus asub võitlusgrupp.
Näeme siin Hamasi strateegilist tunnelimarsruuti,
mis ühendab Gaza sektori põhjaosa lõunaosaga.
Võitlusgrupp jätkab tööd nende tunnelite leidmisel,
läbiotsimisel ja hävitamisel.
Sarnaselt mitmete teiste juhtumitega
leidis Nahali brigaadi luureüksus ühe strateegilise tähtsusega tunneli,
mille šahtid paiknesid
nii terrorist nakatunud enklaavi lõuna- kui ka põhjaosas,
ja läbisid Gaza linnast lõuna pool asuvat Türgi-Palestiina sõprushaiglat.
Viimase kuu jooksul on Nahali brigaadi võitlusgrupp
ja Yahalomi üksus viinud läbi ulatuslikke rünnakuoperatsioone
Türgi haigla piirkonnas.
Nende käigus avastasime haigla all 18 meetri sügavuse tunneli,
millel on kaks väljapääsu, nii haigla lõuna- kui põhjaosas.
Samal ajal kui IDF jätkab võitlust,
kõrvaldades igapäevaselt kümneid terroriste ja hävitades terroritaristut,
jätkuvad läbirääkimised 134 pantvangi vabastamiseks,
kellest 101 arvatakse elus olevat.
Ja kuigi üksikasjad tõenäolise kokkuleppe raamide kohta
on endiselt mõnevõrra ebaselged,
märkis USA president Joe Biden, et riikliku julgeoleku nõuniku sõnul
on kokkulepe tegelikult peatselt saavutatav.
Loodan, et nädalavahetuse lõpuks, nädalavahetuse lõpus.
Mu riikliku julgeoleku nõunik räägib, et oleme lähedal,
aga veel mitte valmis. Minu lootus on,
et järgmiseks esmaspäevaks on meil relvarahu.
Kui president Biden väljendas
läheneva kokkuleppe väljavaadete suhtes veendumust,
kahtles Katar, kes võõrustab Dohas Hamasi juhtkonda
ja juhib nende nimel läbirääkimisi, Ameerika juhi hinnangus.
Me ei saa kommenteerida käimasolevate läbirääkimiste käiku.
Mis puutub USA presidendi kommentaaridesse,
siis arvan, et selle kohta oleks parem küsida Valgest Majast.
Meie poolt selles küsimuses mingeid uudiseid pole.
Püüdlused käivad, nagu teate, ja kõik pooled kohtuvad pidevalt,
kuid praegu seatud tähtaeg - loodame, et see oli täna enne homset.
Meil pole selle kohta kommentaare.
Kui kokkulepe oleks olemas, näeksite mind siin rõõmsamas tujus,
aga seni seda pole ja jätkame tööd läbirääkimiste kallal kõigil rinnetel.
Oluline on märkida,
et Iisraeli delegatsioon saabus eile õhtul Katarisse, et jätkata kõnelusi.
Ometi olevat Jeruusalemma ametnikud olnud pessimistlikud
kokkuleppe saavutamise väljavaadete suhtes islamistliku Hamasiga.
Samal ajal rõhutas Hamasi juht Ismail Haniyeh,
et tema terrorirühmitus on näidanud läbirääkimistel olulist paindlikkust,
kuid ei aktsepteeri mingil juhul Iisraeli väidetavat venitamist,
mis näib osutavat tohutule survele Hamasi juhtkonnale
kokkuleppe saavutamiseks enne IDFi rünnakut Rafah' linnale.
Vahepeal teatas Palestiina omavalitsuse peaminister
Mohammad Shtayyeh Läänekaldal Ramallah's
oma valitsuse tagasiastumisest,
kuna PO püüab näidata, et ta asub reformiprotsessis.
Esitasin valitsuse tagasiastumispalve presidendile eelmisel teisipäeval,
20. veebruaril 2024, ja täna esitan selle kirjalikult.
Otsus põhineb poliitilistel,
julgeoleku- ja majandusarengutel,
mis on seotud rünnakuga meie rahva vastu Gazas
ja enneolematu eskaleerumisega Läänekaldal ja Jeruusalemmas
ning sellega, millega meie rahvas ja Palestiina asi silmitsi seisab.
Samal ajal kui PO esimees Mahmoud Abbas sõitis Jordaaniasse,
et konsulteerida kuningas Abdullah II-ga;
olevat Katar ja Türgi suurendanud jõupingutusi,
et integreerida Hamas mis tahes tulevase PO koosseisu,
mille Ameerika Ühendriigid loodavad määrata
nn Läänekalda ja Gaza sektori tulevaseks valitsusasutuseks.
Tervitame samme PO reformimiseks ja taaselustamiseks.
Välisminister on julgustanud Palestiina omavalitsust neid samme astuma,
vestlustes president Abbasi ja teistega meie visiitidel Ramallah'sse.
Olete kuulnud presidenti sellest rääkimas, ja jätkame neid püüdlusi.
Peame neid samme positiivseks; Arvame, et need on oluline samm
taasühinenud Gaza ja Läänekalda saavutamiseks
Palestiina omavalitsuse alluvuses,
nii et julgustame neid jätkuvalt neid samme astuma.
Koos ilmsete ponnistustega taastada PO ammu kaotatud legitiimsus,
et see saaks Gaza sektoris valitseda;
teatas USA välisminister Antony Blinken nädalavahetusel,
et Bideni valitsus muudab poliitikat Iisraeli tsiviilelanike suhtes,
kes elavad vaidlusalustel aladel Juudas, Samaarias ja Jordani orus,
nimetades juudi asundusi
rahvusvahelise õigusega vastuolus olevaks.
Poliitilisest seisukohast oleme alati selgelt öelnud,
et peame asundusi takistuseks rahule
ja et need nõrgestavad, mitte ei tugevda Iisraeli julgeolekut
ja positsiooni piirkonnas. Juriidilise küsimusena
on seda siin osakonnas juba mõnda aega uuritud.
Nagu teate, on minister viimastel kuudel alustanud protsessi,
sihiga tagada regioonis püsiv rahu, et luua sõltumatu Palestiina riik.
Meie osaluse tõttu selles olulises protsessis pidasime oluliseks
vältida igasugust ebaselgust USA seisukoha suhtes sel teemal.
Seetõttu tegi ta reedel selle avalduse.
Püüame saavutada iseseisva Palestiina riigi loomist
koos Iisraeli julgeolekugarantiidega. See on meie lõplik poliitiline siht.
Nägite, et minister koondab oma diplomaatilised jõupingutused sellele.
Olete kuulnud mind sellest korduvalt poodiumilt rääkimas.
Nii pidasime protsessi käigus tähtsaks rääkida selgelt
ja vältida igasugust ebaselgust selles konkreetses õiguslikus küsimuses.
Aitäh, et vaatasite TV7 Iisraeli Uudiseid!
On tähtis osutada, et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks õhutan palvetama rahu ja päästet Jeruusalemmale ja Iisraelile!
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri